CELEX: 62015TN0012
Language: lt
Date: 2015-01-12 00:00:00
Title: Byla T-12/15: 2015 m. sausio 13 d. pareikštas ieškinys byloje Banco Santander ir Santusa/Komisija

9.3.2015   
            
            
               LT
            
            
               Europos Sąjungos oficialusis leidinys
            
            
               C 81/24
            
         2015 m. sausio 13 d. pareikštas ieškinys byloje Banco Santander ir Santusa/Komisija
   
   (Byla T-12/15)
   (2015/C 081/32)
   Proceso kalba: ispanų
   
      Šalys
   
   
      Ieškovės: Banco Santander, SA (Santanderas, Ispanija) ir Santusa Holding, SL (Boadilja del Montė, Ispanija), atstovaujamos advokatų J. Buendía Sierra, E. Abad Valdenebro, R. Calvo Salinero ir J. Panero Rivas
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               pateiktus ieškinio dėl panaikinimo pagrindus pripažinti priimtinais ir jiems pritarti,
            
         
               —
            
            
               panaikinti sprendimo 1 straipsnį tiek, kiek jame nustatyta, kad naujas TRLIS (texto refundido de la Ley de Impuesto sobre Sociedades (Ispanijos pelno mokesčio įstatymo nauja redakcija)) 12 straipsnio administracinis išaiškinimas, kurį patvirtino Ispanijos valdžios institucija, turi būti pripažintas su vidaus rinka nesuderinama valstybės pagalba,
            
         
               —
            
            
               panaikinti sprendimo 4.1 straipsnį tiek kiek jame Ispanijos Karalystės reikalaujama nutraukti tai, ką Komisija laiko sprendimo 1 straipsnyje apibūdinta valstybės pagalbos schema,
            
         
               —
            
            
               panaikinti sprendimo 4 straipsnio 2, 3, 4 ir 5 dalis tiek, kiek jose Ispanijos Karalystei nustatytas reikalavimas susigrąžinti sumas, kurias Komisija laiko valstybės pagalba,
            
         
               —
            
            
               nepatenkinus šių reikalavimų, apriboti Ispanijos Karalystei nustatytos pareigos susigrąžinti apimtį sprendimo 4 straipsnio 2 dalimi, kad jai būtų taikomos tokios pačios sąlygos, kaip numatytosios pirmajame ir antrajame sprendimuose, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškinio pagrindai ir pagrindiniai argumentai yra tie patys, kaip ir nurodytieji byloje T-826/14, Ispanija/Komisija.
   
   Konkrečiai remiamasi teisės klaida, kiek tai susiję su priemonės pripažinimu valstybės pagalba, su priemonės gavėjo identifikavimu ir aplinkybe, kad administracinis išaiškinimas kvalifikuojamas kaip valstybės pagalba, kuri skiriasi nuo pagalbos, nagrinėtos Komisijos sprendimuose, ir teisėtų lūkesčių principo, estoppel ir teisinio saugumo principų pažeidimais.